D tulmist tagejdant deg ungal, yis-s i teddun ineḍruyen n tḥekkayt, ma ulac adeg ulac ineḍruyen, deg ungal-agi yiwen wass deg tefsut, tigawin i yeḍran deg-s tuget ḍrant deg temdint, imi ɣer dina i rzan yilmeẓyen ad ḍelben izerfan nsen. Anagal Ɛmar Mezdad ɣas akken deg ungal-agi yefka-d yiwen umkan anda ḍrant tigawin, d acu kan yudred kra n yimukan nniḍen yecban: Aggur azeggaɣ, aɣerbaz, azniq alemmas, wigi merra d imukan i yellan di temdint.